།རྩ་རྒྱུས་ཆ་གྲ་
ཞེས་པ་སྟེ། །ཐུང་ངུ་དཔའ་བོའི་བློ་ཅན་མ། །དད་པའི་དབང་པོ་ཉིད་ཀྱིས་གནས། །སྨིན་དབུས་
རཱ་མི་ཤྭ་རིར་ནི། །རུས་པའི་ཁམས་ནི་འོད་དཔག་མེད། །རུས་སྦལ་སྐྱེས་ནི་མིའུ་ཐུང་མ། །
བརྩོན་འགྲུས་དཔའ་བོ་ཉིད་ཀྱིས་གནས། །མིག་གཉིས་དེ་ཝི་ཀོ་ཊིར་ནི། །མཆིན་པའི་ཁམས་
ནི་རྡོ་རྗེའི་འོད། །སྒོ་མ་ལཾ་ཀའི་དབང་ཕྱུག་མ། །དྲན་པའི་དབང་པོ་ཉིད་ཀྱིས་གནས། །ཕྲག་པ་
རྣམས་གཉིས་མཱ་ལ་ཝར། །སྙིང་གི་ཁམས་ནི་རྡོ་རྗེའི་སྐུ། །དབང་མ་ཞེས་བྱ་ཤིང་གྲིབ་མ། །ཏིང་
འཛིན་དབང་པོ་ཉིད་ཀྱིས་གནས། །དེ་ལྟར་གནས་དང་ཉེ་བའི་གནས། །རབ་དགའ་དྲི་མེད་
རྫོགས་པ་ཡིས། །སེམས་ཀྱི་ནམ་མཁའ་དམིགས་མེད་སྤྱོད། །མི་རྟོག་སྐུ་མདོག་སྔོན་པོར་
གནས། །མཆན་ཁུང་ཀཱ་མ་རུ་པར་ནི། །མིག་གི་ཁམས་ཉིད་མྱུ་གུ་ཅན། །སྐྱོན་ཅན་མ་ནི་ས་སྲུང་
མ། །ཤེས་རབ་དབང་པོ་ཉིད་ཀྱིས་གནས། །ནུ་མ་རྣམ་གཉིས་ཨོ་ཊེ་རུ། །མཁྲིས་ཁམས་རྡོ་རྗེ་
-377-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
རལ་པ་ཅན། །མཇུག་མ་འཇིགས་བྱེད་ཆེན་མོ་སྟེ། །དད་པའི་སྟོབས་ཀྱིས་རྣམ་པར་གནས། །
ལྟེ་བ་ཏྲི་ཤ་ཀུ་ནེར་ནི། །གློ་བ་དཔའ་བོ་ཆེན་པོ་ཉིད། །མ་མོ་རླུང་གི་ཤུགས་ཅན་མ། །བརྩོན་
པའི་སྟོབས་ཀྱིས་རྣམ་པར་གནས། །སྣ་ཡི་རྩེ་མོ་ཀོ་ས་ལར། །རྒྱུ་མ་རྡོ་རྗེ་ཧཱུཾ་མཛད་ཉིད། །
མཚན་མོ་མ་ནི་ཆང་འཐུང་མ། །དྲན་པའི་སྟོབས་ཀྱིས་རྣམ་པར་གནས། །ཁ་ཡི་གནས་ནི་ཀ་ལིཾ་
ཀར། །རྒྱུད་པ་རབ་ཏུ་བཟང་པོ་ཉིད། །བསིལ་སྦྱིན་སྔོ་བསངས་ལྷ་མོ་སྟེ། །ཏིང་འཛིན་སྟོབས་
ཀྱིས་རྣམ་པར་གནས། །མགྲིན་པའི་གནས་ནི་ལཱྀ་པ་ཀར། །ལྟོ་བ་རྡོ་རྗེ་བཟང་པོ་ཉིད། །ཚ་བ་
མ་ནི་ཤིན་ཏུ་བཟང༌། །ཤེས་རབ་སྟོབས་ཀྱིས་རྣམ་པར་གནས། །སྙིང་ཁའི་གནས་ནི་ཀཱཉྩི་རུ། །
བཤང་བ་འཇིགས་བྱེད་ཆེན་པོ་ཉིད། །རྩ་ནི་མཚན་མ་རྟ་རྣ་མ། །ཏིང་འཛིན་བྱང་ཆུབ་ཡན་ལག་
གོ། འདོམས་པར་ཧི་མ་ཝ་ལ་ཡར། །མཚོག་མའི་ཁམས་ནི་མིག་མི་བཟང༌། །རངས་པ་བྱ་རྒོད་
གདོང་པ་སྟེ། །བརྩོན་འགྲུས་བྱང་ཆུབ་ཡན་ལག་གོ། དེ་ལྟར་ཞིང་དང་ཉེ་ཞིང་སོགས། །ས་ནི་
རྣམ་བཞི་རྗོགས་པ་ཡིས། །ཆོས་ཀྱི་རྟེན་པ་ངག་ལ་སྤྱོད། །བདེ་བའི་སྐུ་མདོག་དམར་པོར་
གནས། །མཚན་མ་པྲེ་ཏ་པུ་རིར་ནི། །བད་ཀན་ཁམས་ནི་སྟོབས་པོ་ཆེ། །གཟུགས་ཅན་འཁོར་
ལོའི་ཤུགས་ཅན་མ། །དགའ་བ་བྱང་ཆུབ་ཡན་ལག་གོ། བཤང་ལམ་གྲི་ཧ་དེ་བར་ནི། །རྣག་
ཁམས་རིན་ཆེན་རྡོ་རྗེ་ཉིད། །:སྤྱི་[དཔྱི་]མ་ཁཎྜ་རོ་ཧ་སྟེ། །སྦྱངས་པ་བྱང་ཆུབ་ཡན་ལག་གོ།
བརླ་ནི་རྣམ་གཉིས་སཽ་རཥཱར། །ཁྲག་གི་ཁམས་ནི་རྟ་མགྲིན་ཉིད། །རྒྱུ་སྦྱིན་མ་ནི་ཆང་འཚོང་མ། །
ཤེས་རབ་བྱང་ཆུབ་ཡན་ལག་གོ། བྱིན་པ་སུ་ཝརྞ་དྭེ་བར། །རྡུལ་ཁམས་ནམ་མཁའི་སྙིང་པོ་
ཉིད། །སྦྱོར་བྲལ་འཁོར་ལོའི་གོ་ཆ་མ། །དྲན་པ་བྱང་ཆུབ་ཡན་ལག་གོ། རྐང་སོར་བརྒྱད་པོ་ན་
ག་རར། །ཚིལ་ཁམས་ཧེ་རུ་ཀ་དཔལ་ཉིད། །སྡུ་གུ་ཤིན་ཏུ་དཔའ་མོ་སྟེ། །བཏང་སྙོམས་བྱང་
ཆུབ་ཡན་ལག་གོ། བོལ་གོང་སིན་དྷུར་མཆི་མའི་ཁམས། །པད་མ་གར་གྱི་དབང་ཕྱུག་ཉིད། །
གྲུབ་མ་ཞེས་པ་སྟོབས་ཆེན་མ། །ཡང་དག་ལྟ་བའི་ངོ་བོས་གནས། །རྐང་པའི་མཐེ་བོང་མཱ་རུར་
-378-

སྔགས་ལ་འཇུག་པའི་སྒོ་ལས། བདེ་མཆོག་རྩ་རྒྱུད་ཀྱི་མངོན་རྟོགས་རིམ་པ་བཞུགས། ༥༨༽
ནི། །མཆིལ་མ་རྣམ་པར་སྣང་མཛད་ཉིད། །:འཚེད་[མཚེར་]པ་འཁོར་ལོས་སྒྱུར་མ་སྟེ། །ཡང་
དག་རྟོགས་པའི་ངོ་བོས་གནས། །པུས་མོ་རྣམ་གཉིས་ཀུ་ལུ་ཏར། །སྣབས་ནི་རྡོ་རྗེ་སེམས་
དཔའ་ཉིད། །ཡིད་བཟང་བརྩོན་འགྲུས་ཆེན་མོ་སྟེ། །ཡང་དག་ངག་གི་ངོ་བོས་གནས། །འདུ་
དང་ཉེ་བའི་འདུ་ལ་སོགས། །ས་ནི་རྣམ་བཞི་རྫོགས་པ་ཡིས། །བྱང་སེམས་ས་འོག་པད་མར་
སྤྱོད། །གསལ་བའི་སྐུ་མདོག་དཀར་པོར་གནས། །ཤར་དུ་ཆུ་རྩ་སུམ་སྐོར་མ། །ལུས་ནི་རྗེས་
དྲན་མཁའ་འགྲོ་སྔོ། །བྱང་དུ་རླུང་རྩ་འདོད་མ་སྟེ། །ཚོར་བ་རྗེས་དྲན་ལཱ་མ་ལྗང༌། །ནུབ་ཏུ་མེ་
རྩ་ཁྱིམ་མ་སྟེ། །ཆོས་དྲན་ཁཎྜ་རོ་ཧི་དམར། །ལྷོར་ནི་ས་རྩ་གཏུམ་མོ་སྟེ། །གཟུགས་ཅན་སེར་
མོ་སེམས་རྗེས་དྲན། །ཤར་དུ་ལས་མཐའ་ཁ་གདོང་སྔོ། །བྱང་དུ་འཚོ་བ་འུག་གདོང་ལྗང་། །
ནུབ་ཏུ་རྩོལ་བ་ཁྱི་གདོང་དམར། །ལྷོར་ནི་དྲན་པ་ཕག་གདོང་སེར། །གཤིན་རྗེ་བརྟན་མ་ལ་
སོགས་བཞི། །ཡང་དག་སྤོང་བཞི་ངོ་བོ་སྟེ། །ཡང་དག་ཏིང་འཛིན་གཙོ་བོ་ལ། །ལྷ་མོ་ཐམས་
ཅད་མངོན་པར་ཕྱོགས། །ཞེས་པས་ལུས་ཀྱི་དཀྱིལ་འཁོར་བསྒོམས་ཏེ། ཨོཾ་བཛྲ་ཤུདྡྷ་སརྦ་དྷརྨཱ་
བཛྲ་ཤུདྡྷེ་ཧཾ། རྡོ་རྗེ་རྣམ་པར་དག་པའི་བདག་ཉིད་ང་ཡིན། དེ་ནས་སླར་ཡང་སྙོམས་འཇུག་བྱས་
པའི་ཚེ། འོག་སྒོ་འབྱེད་ཚུལ་ལས་རླུང་གི་སུམ་མདོའི་འཁོར་ལོ་བསྐྱོད་པའི་སྟེང་ན་ལྟེ་བར་
དབྱངས་ཡིགདང་པོ་གཏུམ་མོ་ཨ་ཐུང་གི་མེ་ཆོས་བཞི་ལྡན་ཡང་དག་པར་ལྡན་པར་བསྒོམས་
ནས་རྩ་སྦུབས་ཐམས་ཅད་དུ་མེ་ཕྲ་མོ་སྐྲ་རྩེ་ཙམ་པ་བརྒྱ་སྟོང་བྱེ་བ་དུ་མ་སྐད་ཅིག་ལ་འབར་
ནས་རྩ་སྦུབས་སྟོང་ཕྲག་བདུན་བཅུ་རྩ་གཉིས་ཀྱི་དཔའ་བོ་དམ་ཚིག་པ་ཐམས་ཅད་བསྐུལ་
ནས་འབར་བའི་ཕྲེང་བའི་སྟོབས་ཀྱིས་བདུད་རྩིའི་ཆུ་བོ་རྣམས་འོག་ཏུ་གཞོལ་བའི་རྒྱ་མཚོ་
འཁྱིལ་བའི་ཆོས་འབྱུང་པད་མའི་གནས་སུ་ཀུན་ནས་སྒོ་བཞི་པའི་བདེ་མཆོག་གི་དཀྱིལ་འཁོར་
མཚན་ཉིད་ཐམས་ཅད་རྫོགས་པར་གྲུབ་ནས། དེའི་དབུས་ཀྱི་པད་མའི་ལྟེ་བ་ལ་བདེ་མཆོག་
ཞལ་བཞི་པ་རྩ་ཞལ་སྔོན་པོ། གཡས་ཞལ་དཀར་པོ། གཡོན་ཞལ་དམར་པོ། རྒྱབ་ཞལ་སེར་
-379-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
པོ། ཕྱག་དང་པོ་གཉིས་རྡོ་རྗེ་དང་དྲིལ་བུ་འཛིན་པས་ཡུམ་སྔ་མ་ལྟ་བུ་ལ་འཁྱུད་པ། དེའི་འོག་
གཡོན་ན་ཁ་ཊཱཾ་ག་དང་། གཡས་ན་ཐོད་པ་འཛིན་པ། དེའི་འདབ་མ་ལ་སྙིང་པོའི་ཕོ་ཉ་མོ་བཞི་
དང་། འདབ་མ་བརྒྱད་ཕྱི་མ་རྣམས་དང༌། སྒོ་མཚམས་སུ་སྐུ་གསུང་ཐུགས་དམ་ཚིག་གི་ལྷ་
ཚོགས་སྔར་ལྟར་བསམ་པར་བྱའོ། །དེ་དག་ནི་སྒྲུབ་པའོ། །
དེ་ནས་སླར་ཡང་གཙོ་བོ་ཡབ་ཡུམ་གཉིས་སུ་མེད་པར་སྙོམས་འཇུག་བྱས་པས་སྔར་
ལྟར་གཏུམ་མོའི་མེ་མྱུར་དུ་འཁྱུག་ཅིང༌།
དམར་སྐྱའི་རྣམ་པ་གསལ་བའི་འོད་ཟེར་ཡིད་ཀྱི་
ཤུགས་མྱུར་དུ་འཇུག་ཅིང་འོད་གསལ་བའི་རིག་པ་ཤེས་རབ་ཀྱི་ཕོ་ཉ་ཆེན་མོས་ལྷ་རྣམས་སྤྱན་
འདྲེན་པའི་རྣལ་འབྱོར་གྱི་དུས་སུ་ཕྱོགས་མཚམས་ཀུན་ཏུ་སྤྲོས་ཏེ། དེས་བསྐུལ་བས་ཡེ་ཤེས་
ཀྱི་མཁའ་འགྲོ་མ་ཡབ་ཡུམ་ཐམས་ཅད་རང་ཉིད་ཡབ་ཡུམ་སྦྱོར་བའི་ཆོ་ག་ཇི་ལྟ་བ་དེ་བཞིན་དུ་
སྙོམས་པར་འཇུག་ལ། ཡེ་ཤེས་ཀྱི་ལྷ་རྣམས་གཏུམ་མོའི་མགལ་མེའི་འཁོར་ལོ་ལ་གནས་པ་
ཡིས་ཤུགས་ཆེན་པོས་སྤྱན་དྲངས་པས། ཨ་ཝ་དྷུ་ཏི་ནས་སྨིན་མའི་བར་དུ་ཞུགས་ཏེ། གཞིའི་
དཔའ་བོ་སྨེ་བརྩེགས་ཡབ་ཡུམ་འབར་འཛག་གི་ཆགས་པ་བྱས་ལ། རྩ་རོ་རྐྱང་གི་དགང་
བླུགས་ཀྱིས་ཁམས་དཀར་དམར་འབར་འཛག་གི་སྦྱིན་སྲེག་བྱས་ནས། ཕུང་ལོ་ལྔ་དང་ཁམས་
བཞི་སྟེ། བསྲེག་བྱ་དགུའི་སྦྱིན་སྲེག་བྱས་ནས་མཁའ་འགྲོ་ཡབ་ཡུམ་རྣམས་ཀྱང་མགལ་མེའི་
འཁོར་ལོ་བཞིན་དུ་འབར་ཕྲེང་གི་རྒྱ་མཚོར་གནས་པའི་འཁོར་ལོ་དེ་ཉིད་དུ་འཁོར་བར་གྱུར་ཏེ།
དབུགས་འབྱུང་བས་འོད་ཟེར་ཡང་ཡང་འཕྲོ་ཞིང་། བསྡུས་པས་མེའི་འཁོར་ལོ་ལྟར་གྱུར་པར་
བྱའོ། །དེ་ནས་ཆོས་སྐུར་གྱུར་པའི་ཆོས་འབྱུང་གི་གནས་ཉིད་ནས་ཕྱི་ནང་གི་ལྷ་ཡབ་ཡུམ་
གཉིས་གཉིས་སུ་རྣམ་པར་དབྱེ་བ་བྱས་ཏེ། ཕྱིན་ཅི་ལོག་ཏུ་སྦྱར། ཞེས་པའི་མན་ངག། ལོངས་
སྐུ་རྣམས་སྟེང་ཕྱོགས་སུ་སྤྲོས་ནས་ཚར་བཅད་དང་ཕན་འདོགས་ཀྱི་ལས་མཛད་པར་སྒོམ་
ཞིང༌། རྩ་ཁམས་རྣམས་ཀྱི་ལམ་དུ་སྦྱར་བར་བྱ་ལ། སྤྲུལ་སྐུ་རྣམས་གཙོ་བོར་གསང་བའི་རྩ་
-380-

སྔགས་ལ་འཇུག་པའི་སྒོ་ལས། བདེ་མཆོག་རྩ་རྒྱུད་ཀྱི་མངོན་རྟོགས་རིམ་པ་བཞུགས། ༥༨༽
ལམ་ནས། འོག་ཕྱོགས་སུ་སྤྲོས་ནས་ཚར་བཅད་དང༌། ཕན་འདོགས་ཀྱི་འཕྲིན་ལས་མཛད་
པར་སྒོམ་ཞིང༌། རང་རང་གི་གདན་གྱི་ཡུལ་ཡུལ་ཅན་ངེས་པར་སྦྱར་བར་བྱའོ། །
དེ་ནས། ཨོཾ་ཡོ་ག་ཤུད་དྷོསརྦ་དྷརྨ། ཡོ་ག་ཤུདྡྷེ་ཧཾ། ཞེས་བརྗོད་ལ། ཆོས་ཐམས་ཅད་
ཐབས་ཤེས་དབྱེར་མེད་ཀྱི་རྣལ་འབྱོར་དུ་དག་ལ། བདག་ཀྱང་དེའི་ངོ་བོར་དག་གོ་སྙམ་དུ་ང་
རྒྱལ་བྱ་ཞིང་། ལག་པ་སྙིམ་པའི་ཕྱག་རྒྱ་རྣམ་ལྔ་འདོད་པའི་བསྐོར་བ་བྱས་ཏེ། མཐར་འཁྱུད་
པའི་ཚུལ་དུ་བྱའོ། །དེ་ནས་ཐུགས་ཀའི་ཧཱུཾ་ལས་འོད་འཕྲོས། འབར་བའི་ཕྱག་རྒྱ་དཔྲལ་བར་
བསྐོར་ཞིང༌། ཕོ་ཞེས་པས་དབང་གི་ལྷ་རྣམས་སྤྱན་དྲངས། ཨཉྙཾ་སོགས་པས་མཆོད་དེ། དེ་
བཞིན་གཤེགས་པ་ཐམས་ཅད་ཀྱིས་བདག་ལ་མངོན་པར་དབང་བསྐུར་དུ་གསོལ།
གསོལ་བ་བཏབ་པས། སྒོ་མཚམས་མ་རྣམས་ཀྱིས་བགེགས་བསྐྲད། དཔའ་མོ་རྣམས་ཀྱིས་
གླུ་ལེན། དཔའ་བོ་རྣམས་ཀྱིས་བཀྲ་ཤིས་བརྗོད། དེ་བཞིན་གཤེགས་པ་རྣམས་ཀྱིས་དབང་
བསྐུར་བའི་དགོངས་པ་མཛད། ཡུམ་བཞི་ཕག་མོ་དང་ལྔས་ནམ་མཁའ་ནས་ཡེ་ཤེས་ཀྱི་བདུད་
ཞེས་
རྩིས་གང་བའི་བུམ་པ་བླངས་ནས་ཅུང་ཟད་ཡོ་བ་འཛིན་བཞིན་པས། ཇི་ལྟར་བལྟམས་པ་ཙམ་
གྱིས་ནི། །དེ་བཞིན་གཤེགས་ཀུན་ཁྲུས་གསོལ་ལྟར། །ལྷ་ཡི་ཆུ་ནི་དག་པ་ཡིས། །དེ་བཞིན་
བདག་གིས་ཁྲུས་བགྱིའོ། །ཨོཾ་སརྦ་ཏ་ཐཱ་ག་ཏ་ཨ་བྷི་ཥེ་ཀ་ཏ་ས་མ་ཡ་ཤྲཱི་ཡེ་ཧཱུཾ། ཞེས་པས་
དབང་བསྐུར། ལུས་ཐམས་ཅད་གང༌། དྲི་མ་ཐམས་ཅད་དག། ཆུའི་ལྷག་མ་ཡར་ལུས་པ་ལས།
བདེ་ཆེན་པ་རྣམས་ལ་རྡོ་རྗེ་སེམས་དཔའ། ཐུགས་ཀྱི་འཁོར་ལོ་ལ་མི་བསྐྱོད་པ། གསུང་གི་
འཁོར་ལོ་ལ་འོད་དཔག་མེད། སྐུའི་འཁོར་ལོ་ལ་རྣམ་པར་སྣང་མཛད། དམ་ཚིག་གི་འཁོར་ལོ་
ལ་དོན་ཡོད་གྲུབ་པ་རྣམས་ཀྱིས་དབུ་བརྒྱན་པར་གྱུར། དེ་ནས་དབང་གི་ལྷ་རྣམས་ཐིམ་པས་
རྐྱེན་བྱས་ནས་སྙིང་ཁར། ༀ་ཧ། རྡོ་རྗེ་སེམས་དཔའ་དཀར་པོ། མགོ་བོར། ན་མཿརྣམ་སྣང་
སེར་པོ། སྤྱི་གཙུག་ཏུ། སྭཱ་ཧཱ་ཧུ། པད་མ་གར་དབང་དམར་མོ། ཕྲག་པ་གཉིས་ལ། བེ་ཥཊ། ཧེ་
-381-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
རུ་ཀ་ནག་པོ། མིག་གཉིས་སུ། ཧཱུཾ་ཧཱུཾ་ཧོ། རྡོ་རྗེ་ཉི་མ་དམར་སེར། ཡན་ལག་ཐམས་ཅད་ལ།
ཕཊ་ཧཾ། རྟ་མཆོག་ལྗང་ཁུ། ལྟེ་བར། ༀ་བཾ། རྡོ་རྗེ་ཕག་མོ་དམར་མོ། སྙིང་ཁར། ཧཱུཾ་ཡཽ། གཤིན་
རྗེ་མ་སྔོན་མོ། ཁར། ཧྲི་མོོ། རྨོངས་བྱེད་མ་དཀར་མོ། མགོ་བོར། ཧྲི་ཧྲི། བསྐྱོད་མ་སེར་མོ། སྤྱི་
གཙུག་ཏུ། ཧཱུཾ་ཧཱུཾ། སྐྲག་བྱེད་མ་ལྗང་ཁུ། ཡན་ལག་ཐམས་ཅད་ལ། ཕཊ་ཕཊ། ཙནྜི་ཀ་དུད་ཁ་སྟེ།
ཡི་གེ་ཉིད་ལྷ་སོ་སོར་གྱུར་པས་གོ་ཆ་གཉིས་བགོ་བར་བྱའོ།
།དེ་ནས་རྟེན་དང་བརྟེན་པའི་
དཀྱིལ་འཁོར་སྣང་ལ་རང་བཞིན་མེད་པ་མེ་ལོང་ནང་གི་གཟུགས་བརྙན་ལྟ་བུར་གསལ་བཏབ་
ཅིང་རྩེ་གཅིག་ཏུ་སྒོམ་པར་བྱས་ཏེ། བསྐྱེད་པའི་རིམ་པའོ། །
རྫོགས་པའི་རིམ་པ་ནི། དེ་ནས་རྩ་འཁོར་ལོ་གསུམ་གསལ་གདབ་ཅིང༌། རླུང་བྱེད་པས་
དབུ་མར་བྱེད་པས་བུམ་པ་ཅན་བཟུང་ནས་ལྟེ་བ་ནས་གཏུམ་མོའི་མེ་སྤྲོས་ཏེ། སྤྱི་བོ་ཧཾ་ལས་
བྱང་ཆུབ་ཀྱི་སེམས་བསྡུས་ནས་ཐིག་ལེ་དཀར་པོ་གཞོམ་དུ་མེད་པ། ཁ་བ་འཛག་པ་ལྟ་བུས་
བདེ་སྟོང་ཟུང་འཇུག་གི་ཡེ་ཤེས་བསྒོམ་པར་བྱའོ།
།ཡང་ན་དམིགས་པ་གསལ་བ་ཡིན་ན།
ངག་ཏུ་ཨཱ་ལི་ཀཱ་ལི་བརྗོད། དེའི་དུས་སུ་སྣ་བུག་གཡས་ནས་ཕྱིར་འགྲོ་བའི་རླུང་ཨཱ་ལི་ཀཱ་ལིའི་
འཕྲོ་བའི་འོད་ཟེར་ལྔ་དང་ལྡན་པར་གྱུར་ནས། དེ་ནས་དཀྱིལ་འཁོར་གྱི་ལྷ་ཚོགས་སྤྲོས། འགྲོ་
བ་ཐམས་ཅད་དཀྱིལ་འཁོར་གྱི་རང་བཞིན་དུ་བྱས་ཤིང་། ཐོག་མ་མེད་པའི་དཔའ་བོ་དང་རྣལ་
འབྱོར་མ་རྣམས་རོ་གཅིག་ཏུ་གྱུར་ཏེ། སྣ་བུག་གཡོན་ནས་ཞུགས་ཅིང༌། ལྟེ་བར་ཨཱ་ལི་ཀཱ་ལི་
ལས་གྲུབ་པའི་ཟླ་བའི་འོད་ཟེར་གྱི་གཟུགས་སུ་གྱུར། དེའི་སྟེང་དུ་སྐད་ཅིག་གིས་ཧཱུཾ་བསམ།
ཟླ་བ་ཧཱུཾ་དང་བཅས་པ་ཡོངས་སུ་གྱུར་པ་ལས། བདེ་མཆོག་ལྷན་ཅིག་སྐྱེས་པ་ཡབ་ཡུམ་ནམ་
མཁའི་རི་མོ་ལྟ་བུ། གསལ་བར་བསྒོམ། དེ་ནས་ཡབ་ཡུམ་སྙོམས་པར་ཞུགས་པའི་སྒྱུ་མ་ལྟ་
བུའི་དགའ་བའི་སྒྲས་ཁམས་གསུམ་གྱི་དངོས་པོ་ཐམས་ཅད་གཡོ་ཞིང་འོད་ཟེར་སྣ་ལྔར་ཐིམ།
དེ་བསྡུས་ནས་དུར་ཁྲོད་ལ་ཐིམ། དེ་སྲུང་འཁོར་ལ། དེ་གཞལ་ཡས་ཁང་ལ། དེ་དམ་ཚིག་གི་
-382-

སྔགས་ལ་འཇུག་པའི་སྒོ་ལས། བདེ་མཆོག་རྩ་རྒྱུད་ཀྱི་མངོན་རྟོགས་རིམ་པ་བཞུགས། ༥༨༽
འཁོར་ལོ་ལ། དེ་སྐུའི་འཁོར་ལོ་ལ། དེ་སྙིང་པོའི་རྣལ་འབྱོར་མ་བཞི་ལ། དེ་གཙོ་བོའི་ཞལ་བཞི་
ལ། གཙོ་བོ་ཡབ་ཡུམ་གཉིས་ཀྱང་སྙོམས་པར་ཞུགས་པས་འདོད་ཆགས་ཆེན་པོས་བཞུ་བར་
གྱུར་ཏེ། སིན་དྷུ་རས་བྱུགས་པའི་མེ་ཏོག་རྡོག་མ་ལྟ་བུའི་ཧཱུཾ་ཡིག་བདེ་བ་ཆེན་པོའི་རང་བཞིན་
དུ་བསྒོམ། དེ་ཡང་ཞབས་ཀྱུ་ཨུ་ཧ